經數:一七三六

經名:大方廣佛華嚴經隨疏演義□卷第四十五

頁數:三五一

上      欄

盡知此則已死. 佛言. 汝亦如是. 爲邪見箭

愛毒所塗已入汝心. 欲拔此箭作我弟

子. 爲不欲拔箭. 而欲心盡世間常無常邊

無邊等. 心之未得卽失慧命. 與畜生同死

自投黑暗. 比丘□愧深識佛語. 卽得阿羅

漢道. 復次菩薩欲作一切智人. 推心一切

法眞知其實相. 十四難中不滯不□. 知其

是心重病. 能出能忍是名忍法. 釋曰. 卽疏

下文引論廣破. 及經結多聞之意是也. 論

文引毒箭之喩. 與涅槃大同. 前已引竟. 疏

楞伽亦云下. 卽第三經. 佛令愼勿習近世

間諸論. 擧昔有婆羅門來問我 云. 瞿曇一

切所作耶. 我答婆羅門言. 一切所作是初

世論. 彼復問言. 一切非所作耶. 我復報言.

一切非作是第二世論. 復問言. 一切常耶無

常耶. 生耶不生耶. 我報言. 是六世論. 復云.

一耶異耶. 俱耶不俱耶. 一切因種種受生

現耶. 我報是言. 十一世論(廣說云云)我言. 悉是世論

非我所說. 是汝世論. 我唯說無始虛僞妄想

習氣. 種種諸惡三有之因. 不能覺知自心

現量. 而生妄想攀緣外性彼復問1云. 癡

愛業因故有三有耶. 爲無明因耶. 我報言.

此二者亦是世論. 彼復問言. 一切法皆入自

相共相耶. 我復報言. 此亦世論. 婆羅門乃

至意流妄計外塵. 皆是世論. 又問. 頗有非

世論不耶. 佛答意云. 外道中無. 我論中有

非世論. 汝諸外道不能知. 以於外性不實

妄想虛僞計著故. 謂妄想不生2覺了有無.

自心現量妄想不生. 不受外塵妄想永息.

中      欄

是名非世論. 此是我法非汝有也. 偈中云.

乃至心流轉是則爲世論. 妄想 不轉者是人

見3自心. 來者謂事生. 去者事不現. 明了

知去來. 妄想不復生. 解曰. 前偈無妄見. 後

偈了知妄滅. 據今經文4正是前文一段所

有妄計. 其再問癡愛因緣等. 雖是正義不

了自心故爲世論. 故智論云. 覆諸法實相

亦5同涅槃. 通遣著意. 疏言十四者下. 第

三示十四相可知. 若曆五蘊三世成六十

二見6如前已說. 疏然諸經論下. 第四總會

異說. 言相或同異者. 多同少異. 諸處亦說

名十四不可說. 俱舍十九已如上說. 正與

此同. 智論十七卽釋大品. 大品二十一佛母

品云. 復次須菩提. 佛因般若波羅蜜. 諸衆

生心數出沒屈伸如實知. 世尊云何知之. 佛

言. 一切衆生心數出沒屈伸. 皆依色受想

行識生. 佛於如是中. 知衆生心數出沒屈

伸. 所謂神及世間常. 是事實餘妄語. 是見依

色神及世間無常等三句準知. 又世間有邊

是事實. 餘妄語等四句準知. 皆是見依色.

末云. 依受想行識亦如是. 神卽是身. 是見

依色等異身亦然. 依受想行識亦然. 又云.

死後有如去. 是事實7餘妄語. 是見依色.

二死後無如去. 三死後或有如去. 或無如

去二句. 同初結云依受想行識亦如是. 釋

曰. 斯卽歷蘊諸句小異耳. 涅槃三十九先尼

梵志問. 有我耶無我耶等廣有問難. 亦是

小異之相繁不出之. 疏文分五段8下. 二辨

相也. 便有釋文就常等破. 皆中論意. 疏

下      欄

文分五別. 卽第二辯相便爲釋文. 疏今初

段中句雖十六下. 釋此第一就我明無記.

9中二. 先辯見所依. 後正釋文. 今初有三.

一明不離斷常. 二言世間10下. 明世間同

異. 明見依我起. 疏準大品中通三世間者.

卽上二十一經而三世間是智論釋. 論云. 世

間有11三種等. 餘如疏辯. 三初有邊四句12下.

釋此我不同不出三世. 汝槃爲起見處. 就

引中論邪見13品. 我於過去世等者. 偈首之

我卽今世我. 意問今世之我於過去世爲先

已有. 爲先未有. 若先已有卽是計常. 若先

是無今此14新起卽是無常. 三則雙立四則雙

非邊等諸義. 次下當釋中論涅槃品偈云. 滅

後有無等. 無邊等常等. 諸見依涅槃未來過

去世. 釋曰. 此卽總示所依. 依前別配可知.

疏第一四句15等. 然論先明常等. 後說邊等

廣破常等. 例破邊等. 今順經次先明邊

等. 文中有三. 初辯四句之相. 二明不答之

意. 三破其所見. 今初. 卽前偈中. 我於未來

世爲作爲無作. 初以無作爲有邊. 而是

斷見外道亦先偈首之我是今世我. 四句之

相. 疏之自明. 二旣皆邪見16下. 明無記義.

卽出不答所以也. 三若欲破者. 初之二句

皆墮無後世過者. 合破二句. 論云. 若世間

有邊云何有後世. 若世間無邊云何有後世.

釋曰. 有邊則後無續故無後世. 無邊17則常

相續亦無後世. 有邊則斷. 無邊則常. 疏無

後世者下. 出無後世過. 亦卽斷常過也. 論

又云. 五陰常相續猶如燈火焰. 以是故世

經數:一七三六

經名:大方廣佛華嚴經隨疏演義□卷第四十五

頁數:三五二

上      欄

聞不應邊無邊1等. 前出過破. 定有定無

故墮斷常. 今立理破. 如焰從緣不可爲

無. 無定實故. 不可爲有. 故離二邊. 又前

破人我. 此破法我. 今經正破人我故. 不

引破法. 又論反破云. 若先云2蘊壞. 不因

是五陰. 更生後五陰世間則有邊. 若先陰

不壞. 亦不因是陰 . 而生後五陰世間則

無邊. 釋曰. 此亦正破五陰世間. 五陰和合

爲衆生世間. 旣破五陰卽破衆生. 衆生卽

假我故. 上云外道依之計. 我今破五陰亦

已破我. 又上二偈亦別破二句. 亦兼明第

三俱句. 疏第三句等者. 然論廣破常等. 後

例3破邊等. 故論云. 我於未來世爲作爲

不作. 如是之見者皆同過去世. 然破邊

等無有身一異破. 身一異破4卽前破常等

5之中. 今依論例破故取前勢. 若論破第

三句云. 若世半有邊6半無邊. 是則亦有邊

亦無邊不然. 彼受五陰者. 云何一分破. 一

分而不破. 是事則不然. 受亦復如是. 云何

一分破. 一分而不破. 釋曰. 前偈破衆生卽

是遣我. 我後偈破受陰卽是破法. 然俱是相

違破. 無有一法亦常亦無常故. 此相難見

故. 疏取前破常等. 例前. 破常偈云. 若謂

我卽是. 而身有異相. 當知離於身. 何處別

有我. 離身無有我. 是事爲已成. 若謂身

卽我. 若都無有我. 但身不7有我. 身相生

滅故. 釋曰. 此則破常等以一異門. 今將例

破邊等四句也. 疏若謂捨人生天下. 遮救

卽論正破邊等之意. 然偈云. 若天卽是人. 則

中      欄

墮於常邊. 天則爲無生. 常法不生故. 若天

異人者. 是卽爲無常. 若天異人者. 是則無

相續. 釋曰. 前偈破常卽破無邊. 後偈破斷

卽破有邊. 次偈云. 若半天半人則墮於二

邊. 常及於無常是事則不然. 今疏卽影公取

偈之意. 捨人生天人分猶在天分更增等.

上卽縱立則半天. 下正破. 結言略明故皆

不然. 不然之由卽如偈文. 亦常8亦無常二

相9違故. 猶如水火義無□立. 疏第四句

下. 論但□前破云. 若有邊無邊是二亦應

成. 釋曰. 此卽縱破亦相待破. 有第三句可

11待對此有第四非有邊無邊句. 以有無相

待故. 今無第三之源. 何有第四之末. 疏中

卽出過破. 非有遮有故. 未[&FFFF]#於無非無遮

無. 安得離有. 故還成亦有亦無. 無第四

但非之義. 以皆執取非中道故. 云何於12中

下. 結斥邪見. 疏二常等四句13等者. 14方上

破邊等. 先出四句後方別破. 今則常句便

立便破. 初常句中先立. 然前問偈云. 我於過

去世. 爲有爲是無. 卽問今之現我過去先

已有耶. 今初句云有故. 過去世我卽是今我

也. 論初*破常句云. 過去世有我是事不可

得. 過去世中我不作今世我. 疏15若言常卽

有大過等者. 出過破也. 卽彼長行云. 先世中

我不作今我. 有常過故. 若16常有無量過.

何以故. 如人修福因緣故作天然後作人.

若先世我卽是今我者天卽是人. 以罪業因

緣故. 作□陀羅. 後作婆羅門. 若先世我

卽是今我. □陀羅卽是婆羅門等. 疏若謂我

下      欄

今下. 卽第二句亦先立. 後若爾下. 破有二種.

破先因緣. 破緣作是無常. 17汝立我常故.

二墮無因故. 故論云. 過去我不作是事則

不然. 過去世中我異今亦不然. 若謂有異

者. 離彼應有今我住過去世. 而今我自生.

如是則斷滅失於業果報. 彼作而此受有如

是等過. 先無而今有. 此中亦有過. 我則是

作法亦爲是無因. 釋曰. 此中初二句牒計

總非. 次二句標有異過. 次二偈二世相對

以辯異過. 末後一偈獨就未來以彰 其過.

上二句標. 下二句顯. 第三句由今始有故

成作法卽墮無常. 次句指同前非云亦

是成. 前失業果卽是無因. 今我自生豈非

無因. 疏第三見上下. 謂見前二過便卽雙

立. 從離身下. 破卽前所引偈中卽離門

18也. 二又成上二過者. 亦常同初句. 亦無

常同第二故. 第四句但□用前句而立破.

則還19同第三論偈但云. 如過去世中. 有我

無我見. 若共若不共. 是義皆不然. 疏又

中論云下. 卽20品末之偈. 總結上過. 示以性

空. 末後又偈云. 瞿曇大聖主. 憐愍衆生故.

悉斷一切見. 我今稽首禮. 卽總結一品也.

疏三如來滅後下. 前明見所依從其後義

云依涅槃起. 而其前義通依三世我陰而

起. 順於晉經. 疏若依中論下. 第二意中. 於

中二. 先定見所依. 及如來不同以外道. 自

謂勒沙婆等是世尊是如來故. 故百論中

21序德相形. 言優樓□等亦是世尊故. 疏有

謂如來滅後定有不變者. 別示四句. 先示

經數:一七三六

經名:大方廣佛華嚴經隨疏演義□卷第四十五

頁數:三五三

上      欄

可知. 後以其四句皆成戱論下. 明破無記

之意. 上依中論涅槃品偈云. 如來滅度後.

不言有與無. 亦不言有無非有及非無.

1又云. 涅槃與世間無有少分別. 世間與涅

槃亦無少分別. 涅槃之實際及與世間際如

是. 二際者無女釐差別. 釋曰. 初之一偈依

二諦說. 後之二偈唯依第一義. 與瑜伽同.

疏瑜伽八十七下. 證成上義. 則顯中論初

偈俱通二諦. 約世諦中唯釋二句. 等字等

於三四. 約涅槃中但釋初二句. 從又此涅

槃極難知故下. 三義通顯離四句絶百非.

中論末後偈云. 一切法皆空. 何有邊無邊. 亦

邊亦無邊. 非邊非無邊. 何者爲一異. 何有

常無常. 亦常亦無常. 非常非無常. 諸法不可

得. 滅一切戱論. 無人亦無我. 佛亦無所

說. 釋曰. 此偈可結無記一段. 以文相續故

此引耳. 疏四我及衆生有無等四句中. 言雙

立者. 雙立我法. 衆生卽蘊蘊卽法故. 故疏

直就緣生法理以辯有無. 然此四句大品智

論俱舍等於此句立二句. 大品等云. 身與

神一及異成二句. 俱舍卽命與身卽及離

成二句. 初句云. 俱有者. 謂有執云. 但有身

處則有神我. 有神我處其必有身. 身之與

神不相離故. 釋曰. 此卽身神一句. 故智 論

云. 神卽是身者. 有人言. 身卽是神. 何以故.

分析此身心神不可得故. 受之[&FFFF]#妙皆是

身故. 故言身卽是神. 身異神異者. 有人言.

神微細五情所不得. 亦非凡夫人所見. 攝

心淸淨得禪定人乃能得見. 是故言身異

中      欄

神異. 復次若身卽2是神. 身滅神亦滅是邪

見. 身異神異身滅神常是邊見. 釋曰. 論文但

釋二句. 今經中初句是論初釋. 身神一句. 第

二句是論復次身卽是神. 身滅神滅是邪見

第三句. 正是身神異句. 雖[&FFFF]#妙之異身在

俱有. 身無俱無爲俱句也. 第四卽復是身

神一句. 以身隨神體皆妙故. 俱離有無. 疏

然此四句亦有單計等者. 此對前經中二雙

立故. 亦是智論約邊見意. 其我有所無3正

同智論身滅神常. 二所有我無者. 身[&FFFF]#可見.

我無相故. 言亦不離初之二句者. 我有所

有合是初句. 我無所無合爲第二. 疏又合

上4爲第三者. 初句我亦有第二句. 我亦無

初句. 所亦5有第二句. 所亦6無故合爲第

三. 7四旣合一處故互相奪. 如我有合我

無. 則我非有所有. 合所無則所非有等遮

無. 卽爲第一俱有句. 遮有卽爲第二俱無

句. 故云亦不出初之二句. 問如初我及衆

生有. 卽是邪見. 以計我故. 次句云我及衆

生無. 則是二空有何過耶. 故疏中云定無

著斷. 以執定故非緣生無. 亦應破云. 約

計實我. 此我非有. 隨世假我此我非無故

說俱無. 亦非當理疏第三門□明中. 言有

人答問者. 卽水南善知識. 答燕國公張說問

云法在前佛在前答云. 法在前諸佛所師

所謂法故. 便被難云. 若爾最初成佛前無佛

說何由悟法. 答云. 自然而悟. 如月令中獺

乃祭天豈有人敎. 燕公大伏. 疏亦爲應機

者. 歎其善對. 寧加置記者. 爲順經文. 從

下      欄

若有初佛下. 出不及置記所以. 旣有初

佛佛數難窮. 如來具足一切種智直擧初

佛則可示矣. 故雖善對未息難源. 8疏何

法者染淨一切法者. 卽如眞妄前後之難也.

初會略明初地當廣. 疏第四門徵世間所從

中. 其諸邪見初卷已廣. 器界生死共因者出

現品說. 三謂三災但壞器界不壞有情. 先

令有情生上界竟. 方壞器界故. 四器界

因無永斷者. 如染刹之因. 已亡不復更修

染因招染刹也. 有情染因雖滅陰識不滅.

五器界斷而復續者. 納招成壞之刹. 壞後

更成. 有情若捨異生之性. 終不更爲凡夫

矣. 然此與四似當相違. 而四則器界約因

斷果不生. 有情因斷果不失. 五器界約果

斷果更續. 有情約妄因已斷妄果不續. 疏

謂若許有終必有始故亦如初地. 疏中論云.

大聖之所說等卽本際品偈此中初偈引敎

立理. 顯無始終. 次二句仍上遣中. 次無

始終可待對故後兩句遣其先後略有三

義. 謂應有問言生死二法爲先生後死.

爲先死後生. 爲生死一時一時名共. 今

且總非. 下有偈出非所以云. 若使先有生

後有老死者. 不老死有生. 9生不有老死.

若先有老死而後有生者. 是則爲無因. 不

生有老死. 釋曰. 前偈破先生後死. 生必

因死. 今先有生則不因老死而有故. 云

不老死有生. 則亦令生無有老死. 先獨生

故. 後偈破先死後生. 生是死因. 今死在前

則爲無因矣. 次破一時偈云. 生及於老死

經數:一七三六

經名:大方廣佛華嚴經隨疏演義□卷第四十五

頁數:三五四

上      欄

不得一時共. 生時卽有死. 是二俱無因. 釋

曰. 以生不因死. 死不因生故. 後結法空

云. 若使初後共是皆不然者. 何故而戱論.

謂有生老死. 疏旣言本際下疏釋論. 正爲

證有始終之邪見故. 疏又有偈云. 此卽邪

見品1破有邊等偈後. 前已引竟. 疏上諸邪

見下總結上意. 言菩薩善知問答者. 具四

種答. 一正是置答. 二如說生死無有始終

是一向答. 三如云衆生器界五種不同是

分別答. 四若有問云. 世尊約何法說我. 何

法說衆生. 應答言. 約假名說我. 約因緣

說衆生. 是名隨問答. 若通前七以辨多聞.

問答居然可知. 餘可思準

大方廣佛華嚴經隨疏演義□卷第四十五

此      頁      完

經數:一七三六

經名:大方廣佛華嚴經隨疏演義□卷第四十五

頁數:三五五

上      欄

大方廣佛華嚴經隨疏演義□卷

第四十六

唐淸□山大華嚴寺沙門澄觀述

第六施藏. 疏如月光王1施頭等者. 卽賢愚經

第五卷說月光王施頭. 二十八經中因說如來

受波旬請[&FFFF]#後三月當般涅槃. 舍利弗聞便

白世尊. 不忍見佛2入般涅槃. 當先涅槃.

佛便許之涅槃訖. 佛告阿難. 舍利弗非但

今日不忍見我*入般涅槃先取滅度昔亦

如是. 阿難請佛3爲說其事. 佛便廣引經文

浩博今略意引. 佛告阿難. 過去久遠無量無

數不可思議阿僧祇劫. 此閻色提有一國王.

名□陀婆羅脾(晉言月光)統閻色提八萬四千國.

第一夫人名須摩檀(晉言華施)一萬大臣其第一

者名摩訶□陀(晉言大月)有五百太子. 大者曰

尸羅跋陀(晉言戒賢)王所住城名跋陀耆婆(晉言

賢壽)廣說莊嚴王思善因廣行大施. 告令

國內悉令大捨. 時邊遠有一小國王. 名曰

毘摩思那. 心生嫉[&FFFF]#廣詔外人. 乞取王頭

無肯從者. 後復廣詔云. 得月光王頭分國

半治以女妻之. 有婆羅門名勞度叉. 應詔

乞頭月光王. 國先有變怪. 大月大臣復得

惡夢. 城神遮之不令得入. 時首陀天託夢

令知月光睡覺. 詔令見已. 大月大臣思以

五百七寶4頭換之. 不得心裂七分死於王

前. 王許5其頭[&FFFF]#後七日. 而遍告國內. 國內

皆至□地請留. 王不受之. 言我計死所經

中      欄

地獄. 一日之中捨身無數竟無所益. 今日施

頭持是功德. 誓心佛道當度汝等. 言訖入

園6繫髮於樹. 樹神以手博婆羅門. 王語

樹神. 7我此樹下已捨九百九十九頭. 今當

滿千.  汝[&FFFF]#遮我無上大道. 樹神依之. 婆羅

門斬下王頭. 也六震動施頭之聲聲遍天下.

時毘摩羨王聞此語已喜踊驚愕心□裂死.

時婆羅門嫌頭腥臭. 擲地脚踏人又呵之. □

來在道無施給者飢餓委悴. 聞毘摩羨王

已復命終. 懊惱憤憤心裂七分吐血而死. 王

及婆羅門墮阿鼻地獄. 其餘人民感激死者

皆得生天. 月光王者我身是也. 毘摩羨王波

旬是也. 勞度叉者調達是也. 其樹神者目連

是也. 大月大臣者舍利弗是也釋曰. 此卽世

尊本行故云賢行. 此明世尊無不能捨. 則

令施心須成恐無巧慧不善籌量故. 云未

全可準. 奪萬姓之歡施二人之死向引已具.

疏若不爾下. 成上須量之義. 菩薩能施. 而不

施者明是不宜卽善量也(八中)疏不自安處

心勝樂者. 初發心住已會此文. 疏非有處

所者與理冥故者. 卽明淨土四句之義. 謂

有質不成無質不成等. 如世界成就品. 疏

十萬等殊者. 十萬卽阿彌陀經. 從此西方十

萬佛土有世界名曰極樂故. 等者. 等於餘

土遠近之數. 疏若約通論未來法可以意

得者. 未來未至故非有處所. 緣會當成聖

智所知故. 非無處所8未來故非內. 由心

故非外. 未至何有遠近. 疏異生果中此最

勝故者. 上五聖居故. 疏已得上品雜修靜慮

下      欄

者. 謂漏與無漏間雜而修故名雜修. 俱舍

賢聖品論云前說上流雜修靜慮爲因能9往

色究竟天. 先應雜修何等靜慮(一問)由何等

位知雜修成(二問)復有何緣雜修靜慮(三問)偈

云. 先雜修第四(答第一問)成由一念雜(答第二問)爲

受生現樂及遮煩惱過(答第三問)釋曰. 初句明夫

欲雜修必先修第四靜慮. 由第四靜慮最

堪能故. 二答成位. 謂阿羅漢或是不還. 成

由一念雜者. 謂彼必先入第四靜慮. 多念無

漏相續現前. 從此引生多念有漏. 後復多念

無漏現前. 如是旋環後後漸減. 乃至最後二

念無漏. 次引二念有漏現前無間. 復生二

念無漏名雜修定加行成滿. 次復唯有一

念無漏. 次復引起一念有漏. 無間復生一念

無漏. 中間有漏前後無漏以相間雜故名雜

修. 此一念雜名根本成修第四已乘此勢

力亦能雜修下三靜慮. 10答何緣云雜修靜

慮. 總有三緣. 一爲受生生淨居天故. 二爲

現樂受現法樂故. 三爲遮煩惱11過. 若不還

12一修由前三緣. 若羅漢修除受生一. 從此

第六明淨居處何唯有五. 論頌云. 由雜修

有五. 生有五淨居. 釋曰. 由雜修第四有五

品故. 一下品有三心. 初起無漏次起有漏.

復起無漏. 二是中品亦同上修三心. 幷前

成六. 三是上品四上勝品. 五上極品. 亦皆同

初各起三心. 三五便成十一五心. 如次五

品感五淨居. 應知此中無漏勢力. 熏修有

漏感五淨居非無漏感. 今善現天是第四

品. 第五善見是極上品. 故障至微. 疏一旦背

經數:一七三六

經名:大方廣佛華嚴經隨疏演義□卷第四十六

頁數:三五六

上      欄

恩如小兒故者. 卽智論文審諦觀此身終

畢歸死處. 難御無反復背恩如小兒. 疏故

智論云由無我故下. 亦同此卷已前亦引.

第七慧藏. 疏今初以四諦慧等者. 疏文有四.

一料揀句數開合. 二釋如實知義. 三隨文

解釋. 四結彈古義. 成初有二. 一攝十爲五.

後三卽爲三. 故今初言1以四諦慧等者. 卽

無作四諦也. 故下四諦差別門中云. 若約菩

薩能觀皆無作也. 二收此五下. 2攝五爲二

自有四門. 一凡聖差別. 二又若後三就果下.

四諦差別門. 三又初二流轉下. 是流轉還滅

門. 四又前是所知下能所知見門. 於四門中

前三皆約所知. 後一方具能所. 四諦之義已

見本品. 疏前有滅道下. 此通妨難. 謂有難

言. 初二流轉卽五蘊有支而皆有四諦. 謂色

滅色道等滅道卽是還滅. 何言流轉. 謂有苦

集亦然. 故今通云. 前五陰等中有滅道者.

於蘊等中方始修道期得滅耳. 若已證滅

則無蘊等言後有苦集者. 卽三乘中亦以

四諦. 則有苦集旣是還滅何得有之. 故今

答云. 雖是聖人苦集未盡. 無餘涅槃方始

盡故. 疏又前是所知下. 第四門中二. 先正明.

後人中有法下通妨. 經云聲聞法如實知. 緣

覺法如實知等. 何言但是能知之人. 故爲此

通. 謂三乘聖人歷前諸法成三乘耳. 歷於

四諦下. 示其以法成人之相. 其四諦之法

遍在前七. 所緣有支卽無明有愛. 能如實知

諸法故名菩薩. 疏皆言如實知下. 第二總

釋如實知可解. 疏十中前七下. 第三隨文

中      欄

解義. 於中二. 先解前七. 後解後三. 前中先

總後別. 總中云. 無明與愛有漏性下釋妨. 謂

有問言. 無明與愛此是煩惱. 云何而言七皆

是苦. 故爲此通. 明三義是苦緣生是集. 七

皆緣生無性. 是滅七皆無性. 結是理滅. 顯滅

爲道者顯無性理. 言從詮顯者. 釋上顯滅

爲道. 謂緣生之法是顯滅之詮. 若不從緣不

知無性故. 亦如修行止觀顯得滅理故.

次結云此則總說及就理滅. 疏若別說者下.

歷色等七一一別明四諦之相可以思準.

3言由他言說等皆瑜伽意義皆可知. 不正思

惟亦涅槃意六地當明. 4謂無明觸爲緣等

者. 亦瑜伽意. 大般若等皆說眼觸. 眼觸爲

緣所生諸受等. 如眼根境識三和合名觸.

若以明爲緣不成有支. 由無明迷而受諸

受. 樂受生愛故是愛因. 疏十二支中唯擧二

下. 釋文略妨. 先牒從發業下. 解釋略引

三文. 唯識生引門說. 無明發業. 愛能潤業

能引有. 二但擧無明能潤有. 三但擧於愛

已攝取有. 二從癡下. 引淨名釋. 5三從涅槃

下. 引6涅槃經證. 卽是北7經當三十8四. 南

經三十二明二十一對諍論之中. 此當第十

四有心數無心數義. 此文稍略. 若具引者經

云. 善男子. 我於經中作如是說. 聖人色陰

乃至識陰. 皆是無明因緣所出. 一切凡夫亦

復如是. 從無明生愛當知是愛卽是無明.

從愛生取. 當知是取卽無明愛. 從取生有.

是有卽是無明愛取. 從有生受. 當知是受

卽是行有. 從受因緣生於名色無明愛取有

下      欄

行受觸識六入等. 是故受者卽十二支. 善男

子. 我諸弟子聞是說已不解我意. 唱言. 如

來說無心數. 釋曰. 此中有三. 先明聖人五

陰從無明生. 二例凡夫. 三就凡中明心法

展轉相生更無別數. 此中卽三世十二因緣

隱顯互論. 文中先列後結. 列中先明過去之

因從無明生. 言從無明生愛. 當知是愛卽

是無明者. 謂無明之心對境染著. 卽名爲

愛. 是故此愛卽是無明. 言從愛生取當知是

取卽無明愛者. 卽前愛心取著境界. 卽名爲

取體性不殊. 是故此取卽無明愛. 言從取

生有. 當知是有卽是無明愛取者. 前取心起

業名有. 是故此有卽無明等. 次論現果. 云

從有生受. 當知此受卽是行有者. 此□識

支. 以之爲受. 識支卽是現報之體. 行因9緣

得故名爲受. 卽前有支轉爲此受. 是故此

受卽前行有. 亦應卽前無明愛取. 就近言

10之耳. 言從受因緣生於名色者. 受增爲名.

所託識立以之爲色. 從受生於無明愛取有

行者. 從現執受起後因也. 從受因緣生於

愛觸識六入等者. 從現報色轉. 起未來生

老死也. 亦應宣說名色卽是受. 乃至宣說

六入卽受. 而文略耳. 以下經云是故受者

卽十二支故. 故此末句卽是總結. 無別受

外心法. 向前卽於過去無明愛等. 向後卽於

名色等故. 受卽十二支. 以今疏引但引初

段. 證無明愛是十二支本. 其卽無明愛等. 等

字等餘經文. 然其彼經本意爲明無別心

法. 非成無明及愛是有支本. 故疏結言亦

經數:一七三六

經名:大方廣佛華嚴經隨疏演義□卷第四十六

頁數:三五七

上      欄

似斯義. 疏又約三際無明爲本下. 卽瑜伽

論. 至下六地當廣分別. 今且略釋無明橫

起是本可知. 不了第一義諦名無明故.

言愛取爲際者. 卽現在所起. 若更起愛取

則有未來生老死支. 若不起者當苦不生.

有無由之故名爲際. 言是二中間有識等

五者. 是無明支後愛取支. 前中間五果. 言

及生老死者. 卽愛取支. 後望未來世未起

愛取支. 前爲中間耳. 以未來更起展轉無

窮故. 疏今悟無明下. 出愛取爲際之由. 義

如上釋. 疏後三約淨下. 第二釋後三段. 於

中三. 初案文釋. 二又知聲聞1卽是知苦者.

會通四諦. 以前標云以四諦慧照十法故.

三前釋通因下. 會2通二釋. 雖因果云異亦

不殊四諦之意也. 疏若定以前二3爲分段

下. 4第四結彈古義. 卽刊定記釋. 疏先[&FFFF]#之.

後則小乘三果下. 示其過相. 後之三乘通

因通果. 今爲變易則三果已受變易. 變易

入無餘竟方始受之. 何得三果便受變易.

又此三果非此所知. 三果是分段故. 言直往

七地等者. □小入大初地已上容受變易

直往菩薩八地已上方受變易. 今總爲變易

故. 七地已還非此所知. 亦可直往七地已前

應受變易各有二過. 疏文影略耳. 然分段

變易者. 勝□經云. 有 二種死. 何等爲二. 謂

分段死. 不思議變易死. 分段死者. 謂虛僞凡

夫. 不思議變易死者. 謂阿羅漢□支佛大力

菩薩意生身. 乃至究竟無上菩提. 釋曰. 據

此明5知小乘三果. 七地已還未受變易

中      欄

也四變易義前已廣說. 疏亦顯所知之相者

所知者卽下性相. 要顯所知方識能知耳.

疏知相知性下. 此中有三. 一知相. 二知

性. 三知無障□. 無障□有二. 一上性相無

□. 二以性融相重重無□. 卽四法界是此所

知. 言無知6之知者. 是菩薩能知也. 卽般若

無知對緣而照耳. 疏又二段中. 含前五類等

者. 謂前以如實知. 一一歷前五類之法. 在

文昭著. 今明文中義7含前法故疏具示. 疏

自色已上種智已還者. 大品略列八十餘科.

大般若更廣. 謂色爲首是五蘊初故. 次歷四

蘊. 次歷十二入十八界. 次眼等觸等所生諸

受. 次四念住四諦四禪八解脫陀羅尼十地

五眼十力大慈大悲四等相好無忘失法一切

種智四果菩薩行無上菩提. 釋曰. 上卽所歷

也. 疏現見諸法猶如聚沫等者. 擧五蘊不

實破壞之義. 以難不壞釋意前已頻有. 疏

皆8已無得等爲少方便者. 疏以無得9釋

少方便. 下經云以無所得而爲方便. 若準

大般若. 亦以無生爲方便. 無住爲方便. 無

依爲方便. 皆般若相也. 然爲方便略有二

意. 10一爲入有方便. 令有無所得等. 二11爲

入空方便亦不住無得. 故今正取爲入有

方便. 疏亦如上12□無不入者. 解深密經歎

眞實智無不入也. 第八念藏. 疏十13一分敎

今當略釋者. 卽第五演敎也. 文中三. 一釋

14總名. 二各有二相下釋相. 三料揀通局. 二

中先15總明. 後修多羅者下別釋之. 此一部

分二. 先辨二相. 其長行綴緝等者. 次下當

下      欄

知. 二然更有下. 辨異名. 便彰三相. 於中二

先例四名. 亦如初卷. 後言法本下. 別釋. 於

中16二. 一正述遠公釋. 二以彼立下. 爲出所

以. 卽立三相. 以五中後三卽三修多羅相

故. 17於中光列. 後總. 不異前下釋. 於中二. 一

正釋三相總不異前二相中總也. 餘二可

知. 然其後二下. 遮破會通. 以刊定記自立

兩重總別. 如第一疏□不許立三. 彼第一

疏中破云. 隨遠法師雖說修多羅總別略三.

初順涅槃. 二無聖敎亦乖正理. 三違雜集.

雜集論云. 修多羅者. 謂長行綴緝18略說所

應說義. 彼自釋云. 略說所應說義卽是長行

綴緝. 曾無先略標擧後廣釋之相. 言略者

總之異名. 謂修多羅一分是總. 餘十一分是

別. 今修多羅依藏部. 中總相業用而立其

名. 餘藏部名依藏部中別相業用. 所以者

何. 修多羅業用能貫攝故. 故餘藏餘部所詮

所化. 由此貫攝彼方成故. 故涅槃云. 始從

如是我聞19終至歡喜奉行皆修多羅攝. 釋

曰. 此卽彼之立破. 今疏 知其所立但是總相

更不[&FFFF]#之. 言違雜集故. 爲辨相[&FFFF]#用雜

集故云不違. 此成別相故云長行綴緝. 是

十一所不攝者. 恐義未顯故引涅槃. 賢首

品示之以總長行綴緝卽是總相. 總相何得

揀偈頌耶. 疏20其略說所應說義. 通略相

修多羅. 21卽雜集論文而爲兩段. 出別略之

據. 只用上賢首品一文雙證二義. 如云

爾時文殊師利說無濁亂淸淨行大功德已

者. 但是長行綴絹. 若云欲顯示菩提心功德

經數:一七三六

經名:大方廣佛華嚴經隨疏演義□卷第四十六

頁數:三五八

上      欄

故卽略1示相. 標下文之所說故. 次明不

違成實可知. 從斯則通十二分者. 明略

相通也. 不同別相十一不攝. 疏若十二分

2中修多羅下. 雙結藏部二修多羅通局之

異. 此文正爲刊定立二總別. 彼云但藏部立

名各有兩重總別. 一謂三藏十二部爲總名.

修多羅等爲別稱. 二謂修多羅爲總號. 毘柰

耶應頌等爲別目. 自古相傳唯辨前門不

論其後. 釋曰. 其後一總別彼爲挺拔. 今正

破之. 彼意云. 旣契理合機名修多羅. 則律

與論皆有契合. 豈不得名修多羅耶. 故今

示云. 二藏有契合者卽十二部中修多羅耳.

此約義該何須更立兩重總別. 3則三藏修

多羅唯局總相. 十二分中[&FFFF]#分三相故. 從總

相立於經藏揀異二藏也. 疏但開雜集下.

結示遠公之據. 疏有不曉下. 結彈. 刊定違

雜集言[&FFFF]#在彼已餘十二分文□可知. 然

隨一一分便引當經爲證. 則顯此經具十

二分耳(二中)疏涅槃云. 佛昔爲諸比丘等者. 卽

十五經云. 長行具云何等名爲祇夜經. 佛告

諸比丘. 昔我與汝愚無智慧不能如實見

四眞諦. 是故流轉久處生死沒大苦海. 何等

爲四苦集滅道. 如佛昔日爲諸比丘說契

經竟. 下全同疏. 疏後等字有二. 一等餘偈.

更有一偈云. 若能見四諦. 4卽得斷生死.

5諸有旣已盡. 更不受諸有. 是名祇夜經

6是也. 二等取餘經文. 疏如記彌勒者. 涅槃

云何等名爲授記經. 如有經律如來說. 時

爲諸天人受佛記別. 汝阿逸多未來有王名

中      欄

曰穰□. 當於是世而成佛道. 號曰彌勒.

是名授記經. 四伽陀. 涅槃中引諸惡[&FFFF]#作

偈. 二相卽是二意立偈(五中)疏二因事方說知

本末故. 涅槃云. 何等7名爲尼陀那經. 如諸

經偈. 所因根本爲他演說. 如舍衛國有一

丈夫. 羅網捕鳥得已籠繫. 隨與水草而復

還放. 世尊知其本末因緣. 而說偈言. [&FFFF]#輕

小罪以爲無女. 水滴雖微漸盈大器. 疏七

本事二相中. 瑜伽八十一但有初相. 云本

事者. 說佛前際所有事. 後際所生事. 雜集

但有後意論. 云本事者. 謂宣說聖弟子等

前世相應事. 疏八本生等. 一說如來者. 涅槃

云. 如佛世尊本爲菩薩時. 修諸苦行. 所謂

比丘當知. 我於過去作鹿作□作[&FFFF]#作[&FFFF]#

作粟散王轉輪聖王龍金翅鳥. 如是8等行

菩薩道時捨所可愛身. 疏九方廣可知. 所

引雜集皆第十一. 開總菩薩藏相應言爲四.

幷總爲9五餘10卽可知. 疏此之十二於大小

下. 第二料揀通局. 於中三. 一揀通11局大

小. 次通12會. 後揀十二互有互無. 今初言涅

槃第三云護大乘者受持九部者義引經云.

若有比丘. 供身之具亦常□足. 復能護持所

受禁戒能師子吼演說妙法. 謂修多羅祇夜

授記伽陀憂陀那伊帝目多伽□陀伽毘佛略

阿色達磨以如是等九部經典. 爲他廣說利

益安樂諸衆生故等. 疏法華第一卽是方便

品. 後偈下半云. 入大乘爲本以故說是經.

下引瑜伽小唯十一. 疏然諸經下會通可知.

疏然契經等下. 料揀互有互無餘可知. 第

下      欄

九持藏可知. 第十辨藏. 明七辨十地廣明.

第四會竟

升兜率天宮品第二十三(第五會)疏菩薩大乘藏

經者. 或單名菩薩藏經. 唯一卷. 亦13名禮佛

懺悔隨喜等. 後廣說□向等功德. 先明七寶

布施滿□河沙三千大千世界供養於佛. 後

云行此□向功德14勝前功德等. 卽引無量

果乃是義引耳. 15疏□向心爲大利故. 卽暗

引淨名佛道品. 普現色身菩薩之偈. 偈云.

富有七財寶. 敎授以滋息. 如所說修行. □

向爲大利. 言故行後明之者. □前行故. 疏

亦有三義者. 一約處名兜率天宮會. 二約

人名金剛幢菩薩會. 三約法名十□向會.

疏處此說下. 此句徵. 從表位下答. 答有六

意. 一前行在夜摩. 今□向超前故居兜率

上. 但約次第. 二取知足天名. 三約天主說

之. 四再就知足釋之. 前約自利足. 此約

利他足. 五約中道說之. 六約均平釋. 言又

生此天而修三福者. 卽涅槃 三十二. 應言修

施戒者得上下天身. 修施戒定得兜率天

身. 疏三約功用滿等者. 16故第八地初有總

明方便集作地分. 集前七地爲八地方便.

四十地初有方便作滿足地分是也. 疏未必

起17禪境通等者. 此亦卽前第十二經初. 各

隨其類爲現神通. 餘說四會等18例可知

(大文二中)疏或可第二段明□向者. 以初約位.

是十住三明十度全同十行. 故二配□向. 四

配十地則□位具足. 以第二段中神通不壞

等亦有□向意. 第四段普入佛刹等亦有十

經數:一七三六

經名:大方廣佛華嚴經隨疏演義□卷第四十六

頁數:三五九

上      欄

地體勢故爲此配. 由二三前[&FFFF]#二四不顯

故. 前正釋後三通諸位(正報中)疏情動於中

故1形於言等者. 卽子夏詩序. 具云. 情動於

中而形於言. 言之不足故嗟嘆之. 嗟嘆之

不足. 故詠歌之. 詠歌之不足. 故不知手

之舞之足之蹈之也. 第五觀佛勝德. 疏而

此文義兼廣者. 以離世間品初歎佛有名無

釋. 今文有釋無名. 四紙餘經次第具釋二

十一德. 故云文義兼廣. 四紙餘經文廣. 其中

句義該收諸論異釋無遺故云義廣. 由此

故於此中引於諸論. 將論釋經將經證論

故云隨便. 古人亦引諸論在離世間. 旣

無經文論無憑據. 由此無名. 故古德同迷

2藏和尙以下總結十句分爲十段. 刊定以

十六三業配之. □如下引今□不用. 疏離

世間品3名妙悟皆滿者. 上釋經中總句. 此

下會其總句異名. 然攝論本論卽無著所造.

世親無性二俱有釋. 唐三藏俱譯皆有十卷.

此□當第五. 今依無性釋. 所知相中因云.

若欲釋大乘法. 略由三相. 一由說緣起.

二由說從緣所生法相. 三由說語義. 論曰.

說語義者. 謂說初句後以餘句分別顯示.

或由釋處. 或由義處. 釋中云. 已得在已圓

滿饒益故名爲德. 未得在已隨順趣心故

名爲義. 論曰德處者. 謂說佛功德卽二十一

釋殊勝功德. 釋中云最淸淨覺卽是初句. 由

所餘句開顯其義疏. 親光釋云者. 親光卽

佛地經論主. 二本攝論不解總句. 此菩薩解

自有三釋. 疏便以義揀斷釋之. 然此三釋

中      欄

有其二意. 一4別釋總句. 一釋正字. 二釋最

淸淨字. 三釋等字. 彼無等字義符今經. 二

者於所覺法影略出之. 5一爲無爲爲所應

覺境. 二云一切爲所應覺境. 三以如所有性

等爲所應覺. 故小異也. 又6一爲與無爲總

明所覺不出二故. 二一切法曲盡差別故.

三如所有等通能所故. 其如所有性等今當

略說. 卽雜集論第十一云. 事邊際所緣者. 謂

一切法盡所有性. 如所有性. 彼疏釋云. 事

邊際等者. 事有二種. 一是自相事. 二是共相

事. 初能緣心盡法分量. 後能緣心如諸經中

所有共體俱稱邊際. 此中事卽是境. 就文

分三. 初標章. 次開二義. 後別釋. 此上是初

二段下卽別釋. 論云盡所有性者. 謂蘊界處

爲顯所知諸法體事. 唯有爾所分量邊際.

是故建立蘊界處三. 彼疏釋云. 謂盡有爲無

爲諸法自相. 論云. 如所有性者. 謂四聖諦十

六行. 眞如一切行. 無常一切行. 7苦一切法無

我涅槃寂靜等. 空8無相無願. 彼疏釋云. 此中

略明四種共相. 等一諦門. 謂四聖諦. 第二行

門. 謂十六行及眞如. 第三□陀南門. 謂一切

行無常至寂靜. 第四解脫門. 謂空無相無願

本論擧境不擧能了. 論云. 由如是等義差

別門. 了所知境故名如所有性. 疏先釋通

名次別釋此初也. 謂由如是四諦十六行等.

是盡所有性中差別義. 其能緣心如諸法中

所有差別. 皆悉了知故. 名如所有性. 論或

以諦門了所知境. 彼疏云. 謂卽前所說諸

蘊界處. 隨其所應了知是苦乃至是道. 彼

下      欄

疏釋四差別卽爲四段此初文也. 謂總觀

前盡所有性中蘊界處. 有漏者觀於苦集. 其

無漏者觀其滅道.  故云隨其所應. 論云或

以行門了所知境. 說一一諦各有四行. 及

一切法無有差別皆眞如行. 彼疏云. 前諦

及法門約所緣得稱. 此下就能緣得稱. 卽

是四諦各別有四行卽是. 前總作諦解而

了蘊等. 今約一一諦中. 別作四相解. 而起

四行. 及一切法作總相. 眞如緣而起眞如

行. 卽名了無常及眞如等行解名行. 卽前

十六行是緣安立行處. 後眞如行是緣非安

立行. 論或以諸法□陀南門了所知境. 卽

諸行無常乃至涅槃寂靜. 彼疏□陀南9門者.

舊爲憂陀那訛也. 正□爲說. 義當無問自

說. 隨義作名. 亦總略義. 或名標相義. 謂一

切行無常是有爲標相. 涅槃寂靜是無爲標

相. 論10或解脫門了所知境. 謂空*無相無願

如是等. 彼疏云. 謂離繫涅槃稱爲解脫. 空

定諸心所是趣入涅槃所依之門. 此中卽以

空等三空門. 以了前境卽了所知諸法是空

及無相. 釋曰. 二性之義已略備矣. 其盡所有

唯是世諦. 其如所有通於二諦. 則顯如來自

相共相. 若敎所說. 若法本性. 無不證知如

實覺故. 故疏中但云雙照二諦平等覺故. 然

二諦平等則二性無□. 無所不收. 旣無不

知卽是遍義. 疏謂雙照下. 疏釋第二義. 彼

經無正等下會四. 經文言有影略. 總皆含具

於中. 先例照別. 後妙者微妙下會釋. 疏妙

正遍11最名義俱別. 所揀異故者. 妙揀取相.

經數:一七三六

經名:大方廣佛華嚴經隨疏演義□卷第四十六

頁數:三六○

上      欄

正揀於邪. 遍揀不周. 最揀未極. 如初會說

餘義可了. 疏今各句句配屬者. 以論中三節

各一時倂擧. 謂第一列經二十一句. 第二本

論一時立二十一德之名. 第三釋論次第一

時牒釋故. 1今各配摘成二十段. 疏中文各

有二. 先釋名義. 後釋經文.  今初不二現行.

先釋名義中具指經論及釋三段可知. 但

無性釋論中先牒本論功德之名. 後方指經

如此段云. 謂於所知一向無障轉功德者.

此卽開示不二現行.  下皆準此. 世親則先牒

經. 今疏皆先牒經. 後引本論立名故. 釋名

義中. 且分爲二. 一牒經立名. 二引釋論.

釋初中其卽觀察如來五字. 是疏義加. 順於

此經觀佛德故. 餘皆是彼論文. 今初不二現

行. 先牒經立名可知. 疏無性二釋下. 卽第

二引釋論釋. 於中三. 初無性釋. 二會二論.

三無性生起. 今初第一釋內又三. 初是論釋.

二此約離所2知障下. 疏取下生起中意以

出德體. 三非如下疏釋論. 第二釋中此釋二

處下. 疏會二義. 疏世親3同於後釋者文全

同也. 然世親有四. 一牒經名. 二自解釋. 三

擧本論帖. 四重釋. 如此段云. 此中不二現

行者(一牒經)謂二現行中無有是故名不二現

行(二釋義)卽是於所知一向無障□轉功德(三擧

本論帖)非聲聞獨覺智亦有障亦無障故(四重釋也)文

多如此. 4疏親光下. 會親光釋一5同此消

文. 疏無性生起云下. 第三段此是無性釋論.

總畢重復6牒初生起次第. 而不曉者謂爲

再釋. 今亦摘其生起爲二十段. 句句別配

中      欄

此卽□前總句生此別中第一句也. 故前

釋云. 此經約離所知障不染無知. 卽所知

障體揀異染汚無知耳. 疏文中二下. 二釋

文雙用二論. 初廣利樂是親光意. 離所知

故卽無性意. 下離煩惱卽唯親光意. 若約

親光不二現行. 雙離二障雙異凡小. 疏定

慧莊嚴生物善根者. 釋經以佛莊嚴至安住

善根. 言定慧者. 卽法華第一云. 佛自住大

乘如其所得法. 定慧力莊嚴. 以此度衆生

故. 疏能住所住二俱廣大者. 所住卽法界身

遍一切處故. 廣大智稱法身等. 彼眞性如

日光7合空. 疏具上二義下. 結歸總句兼例

下文. 疏第二智慧下. 第二德中亦二. 先牒經

立名. 後無性下引釋論釋. 於中8又二. 一

明無性生起. 9卽無住涅槃五字是疏. 餘皆

是論. 二然無相法下. 疏取釋論釋. 然疏雙

用二釋論文消經及本論名. 理無不盡. 而

文或取捨無性具云謂此眞如有圓成相. 無

遍計所執相. 由此道理明無二相. 無有無

相是實有故. 無有有相所執無故. 最勝淸

淨能入功德者. 謂卽眞如最勝淸淨一切法

中最第一故. 遠離一切客塵垢故. 於此眞

如自覺能入. 亦令他入. 是故說名最勝淸

淨能入功德. 世親釋云. 趣無相法者. 謂淸淨

眞如名無相法 . 趣謂趣入卽是於有無無

二相. 眞如最勝淸淨能入功德. 謂此眞如非

是有相. 諸法無性以爲相故. 亦非無相自

相有故. 於此無相眞如最勝淸淨能入10故.

釋曰. 觀上二論以對疏文昭然可見. 疏遍

下      欄

住物身11心眞如性者. 如有偈云. 我今解了

如來性. 如來今在我身中. 我與如來無差

別. 如來卽是我眞如. 疏爲欲得上下. 第二引

釋論釋但有生起義在釋文之中. 疏文中

下. 釋文爲二. 從多而言. 前段卽釋經. 後段

卽釋論. 在文易了. 而取論意. 若具引釋

論者. 無性論云. 謂不作功用於諸佛事有

情等中能無間斷. 隨其所應□正安住聖

天梵住. 非如聲聞要作功用. 方能成辦利

有情事. 非如外道雖有所住而非殊勝. 天

住謂四種靜慮. 梵住卽是悲等無量. 聖住卽

是空無相等. 世親云. 謂住佛所住無所住

處(性空也)謂此住中常作佛事無有休息(大悲也)

今用二論以釋經文. 疏大悲性空12是佛家

故者. 大悲是利他家. 性空是自利家故. 法華

經明大悲爲室淨名云畢竟空寂舍. 肉二相

導眞實家也. 故雙安住13從故能不住下. 卽上

大悲般若所輔翼故. 疏如上佛住下. 無性生

起也. 14疏一切諸佛下. □上生起以爲問端.

故今答云和雜而住此亦釋經. 從一切諸

15佛下. 釋論此但標名. 文中別釋三事. 皆

先牒名擧釋論釋. 後隨經別解. 初中放大

16已下是. 疏二中普使之言下是. 疏三中先明

下是. 疏此德世親但配屬而已. 疏利他之中

下. 無性生起. 謂已慣習下. 釋17功德名. 全是

無性論文. 從故論□爲修治者. 是疏釋. 又

已到下. 復是無性論釋. 疏將屬經故結云

二文互顯. 從文中下. 疏取釋論意以釋經

文. 疏由有上能治下. 無性生起. 從謂敎證